Comovatnið á Ítalíu býr yfir einstakri náttúrufegurð . Vatnið er við rætur Alpafjalla og hefur verið eftirsótt af hefðarfólki frá fornu fari og enn er það svo að ríka og fræga fólkið sækir þangað . Í þessari ferð verður gengið eftir aldagömlum samgönguleiðum sem lágu með fram Comovatninu , Via Regina vestan megin , en hana lögðu Rómverjar yfir Alpana , og Sentiero del Viandante austan megin . Farið verður að Villa Balbianello sem hefur verið tökustaður fyrir margar frægar kvikmyndir á borð við James Bond og Star Wars . Einnig verður gengin Sacro Monti leiðin upp á hið heilaga fjall , þar sem göngustígurinn liggur fram hjá 14 kapellum , en þessa gönguleið gekk fólk bæði vegna mikillar náttúrufegurðar og sem hluta af trúarlegri upplifun . Dagleiðirnar eru rólegar göngur sem ættu að vera við hæfi flestra . Í ferðinni verður Comovatnið skoðað með augum heimamanna en fararstjóri ferðarinnar hefur búið við vatnið í áratugi . Flug með Icelandair og flugvallarskattar . Rútuferð til og frá flugvelli Gisting í 7 nætur í tveggja manna herbergi með baði . Morgunverður allan tímann á hóteli . Kostnaður vegna lestarferða , bátsferða og strætisvagan annað en talið er upp undir innifalið . Hádegisverðir og annar tilfallandi kostnaður á göngunum . Þjórfé . Valfrjálst Skoðunarferð um Villa Balbianello ca €40 . Aðgangseyrir í Villa Carlotta ca €15 . Mæting í Leifstöð í síðasta lagi 2,5 klst. fyrir brottför . Lending í Mílanó kl. 19:40 . Ekið verður til bæjarins Bellagio og má reikna með að aksturinn taki u.þ.b. 2 klst . Bellagio er frægasti bærinn við Comovatnið en hann stendur fremst á samnefndum skaga í ævintýralegu umhverfi . 30. ágúst │ Bellagio Við byrjum á rólegu nótunum á því að skoða Bellagio og umhverfi okkar . Við skoðum þennan fallega bæ með sínum litlu göngugötum og skemmtilegu verslunum . Bellagio er oft kallaður perla Comovatnsins sökum einstakrar staðsetningar sinnar en skaginn skiptir Comovatninu í 3 arma . Héðan er því útsýni í allar áttir . Við göngum yfir í gamla bæjarhlutann og einnig fremst á tangann þar sem útsýnið opnast yfir vatnið . 31. ágúst │ Sacro Monti gönguleiðin Við byrjum daginn á skemmtilegri siglingu yfir á vesturströnd vatnsins og göngum á Greenway del Lago gönguleiðinni sem liggur með fram strandlengjunni á einu frægasta svæði Comovatnsins sem kallað er Tremezzina . Við byrjum á því að ganga upp í fjallshlíðina eftir hinni sérstæðu Sacro Monti leið eða upp á hið heilaga fjall . Göngustígurinn liggur með fram 14 litlum kapellum sem byggðar voru á sérvöldum stöðum þar sem þær féllu vel að landslaginu . Þessi gönguleið er skráð á heimsminjaskrá UNESCO . Gangan endar við kirkju sem tileinkuð er heilagri Maria del Soccorso en líkneski af henni í kirkjunni er talið hafa lækningamátt . Í dag höldum við áfram á Greenway del Lago gönguleiðinni , siglum aftur yfir á vesturströndina . Leiðin liggur um litla bæjarkjarna og ólífulundi , með fram glæsilegum villum og fram hjá einu eyjunni á vatninu , Isola Comacina . Í smábænum Ossuccio sjáum við kirkjuturninn sem er tákn Comovatnsins . Gangan endar svo á einum fallegasta stað vatnsins , á Balbianelloskaganum þar sem frægasta villan stendur , Villa Balbianello . Það er mjög áhugavert að skoða villuna en hér bjó síðast frægur landkönnuður og safnari . Héðan siglum við svo aftur til baka til Bellagio . 2. september │ Sentiero del Viandante gönguleiðin Nú siglum við yfir á austurstönd vatnsins og göngum á hinni þekktu gönguleið Sentiero del Viandante sem liggur upp í hlíðinni með fram allri austurbrún vatnsins , að meðaltali í um 400 m hæð eða 200 m hæð yfir vatninu . Þessi leið hefur verið notuð í aldanna rás sem helsta samgönguleiðin við vatnið og yfir Alpana . Eftir stopp þar siglum við aftur yfir til Bellagio . 3. september │ Frjáls dagur í Bellagio Í dag er frídagur í Bellagio . Daginn má m.a. nota til að sigla suður eftir vatninu alla leið til Como , sem er stærsti bærinn við vatnið og sá sem gefur því nafn . Á leiðinni blasir við einstök náttúrufegurð en vatnið þrengist smám saman er sunnar dregur og skógi vaxin fjöllin steypast ofan í vatnið en utan í hlíðunum liggja lítil þorp og glæsilegar villur . Dómkirkjan í miðbænum er einkar glæsileg , sem og aðrar byggingar , en bærinn Como hefur verið frægur fyrir silkiframleiðslu í margar aldir . Á síðasta göngudeginum förum við yfir á vesturhlið vatnsins til Cadenabbia og göngum upp að kapellunni í San Martino fjallinu en þaðan er eitt fallegasta og mesta útsýnið yfir vatnið . Þegar við komum aftur til Bellagio förum við síðan í göngu upp fyrir bæinn og njótum í síðasta sinn útsýnisins yfir skagann . 5. september │ Heimferð Áður en við kveðjum Bellagio gefst tími til að kíkja í búðir og rölta um bæinn og njóta þess að fylgjast með mannlífinu . Síðdegis verður farið með rútu út á flugvöll í Mílanó , þaðan sem flogið verður heim kl. 20:40 . Lent í Keflavík kl. 22:55 að staðartíma . Gist er alla vikuna í Bellagio sem er langþekktasti bær Comovatnsins .